b'\n_START_ARTICLE_\nFran Barle\n_START_SECTION_\n\xc5\xbdivljenje in delo\n_START_PARAGRAPH_\nPo voja\xc5\xa1ki slu\xc5\xbebi (1884\xe2\x80\x931893) je pri\xc5\xa1el v Ljubljano, se zaposlil na magistratu, kjer je slu\xc5\xbeboval kot ravnatelj voja\xc5\xa1kega urada. K ljubljanskim prostovoljnim gasilcem in re\xc5\xa1evalnemu dru\xc5\xa1tvu je pristopil 1899 ter vodil njihovo blagajni\xc5\xa1ko knjigo do 1921. V Ljubljanskem prostovoljnem gasilskem dru\xc5\xa1tvu je ob podpori \xc5\xbeupana Ivana Hribarja uvedel slovensko poveljevanje. Reorganiziral je gasilstvo Slovenije, dosegel zdru\xc5\xbeenje Kranjske gasilske zveze s Slovansko gasilsko zvezo, 1908 dosegel, da je nova Slovenska gasilska zveza obsegala Kranjsko, Spodnje \xc5\xa0tajersko in Primorsko. Dve leti kasneje je organiziral zbor Slovenske gasilske zveze in slovanski gasilski zlet v Ljubljani._NEWLINE_Po kon\xc4\x8dani vojni je vodil priprave za ustanovitev Jugoslovanske gasilske zveze v Ljubljani in postal 1919 njen prvi starosta, ter jo vodil do smrti. Leta 1912 je prevzel urejevanje lista Gasilec ter objavljal v njem razne \xc4\x8dlanke in slede\xc4\x8de samostojne publikacije: Redovne vaje za slovensko gasilstvo (1906); Gasilska knji\xc5\xbenica (1920).'